Tunel Ledenik

Tunel Ledenik (v  preklade Ľadovec) je jeden z mnohých tunelov na diaľnici A1 v Chorvátsku. Ľavý (západný) tubus je dlhý 752,41 m a pravý (východný) 768,00 m. 

Tunel sa nachádza na úseku diaľnice A1 Sveti Rok - Maslenica. Ledenik má vybudované oba tubusy, každý z nich má dva jazdné pruhy. Severný portál tunela sa nachádza v nadmorskej výške 445,11 m n. m. a južný 433,94 m n. m. V tuneli je maximálna povolená rýchlosť obmedzená na 80 km/h.

V dňoch 22. až 27. decembra 2003 fúkal v celej oblasti južného úpätia pohoria Velebit extrémne silný vietor v jadranskej oblasti nazývaný bóra. Na meteorologickej stanici pri jednom z portálov tunela bol nameraný najsilnejší náraz vetra s rýchlosťou 304 kilometrov za hodinu.

Nehody 
Najtragickejšia nehoda v tomto tuneli sa stala 28. júla 2006 okolo 13. hodiny. Pri nehode zahynuli štyri osoby, ďalších sedem bolo zranených. Nehoda bola až do 9. septembra 2008, keď pri Gospići havaroval slovenský autobus, vôbec najtragickejšou na chorvátskej diaľnici A1.

Ďalšia nehoda sa stala v auguste 2009, keď pred tunelom vodič autobusu prekonal srdcovú príhodu a zomrel. Cestujúcim sa autobus podarilo zastaviť, pričom došlo len ku menším škodám na karosérii autobusu a zvodidlách.

Referencie

Externé odkazy 
 Nehoda v tuneli (záber z tunelovej kamery) - 28. júla 2006
 Srdcová príhoda vodiča autobusu v Tuneli Ledenik - august 2009

L